gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl es en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl en gl gl gl it it gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl ceb gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl ceb gl gl gl gl gl en it gl en gl gl gl de gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Recomendacións para evitar accidentes coa motoserra - Campo Galego
A motoserra é unha das máquinas presentes na maior parte das casas do rural galego, ademáis de ser un equipo imprescindible para os profesionais do sector madeireiro. Porén, o seu uso conleva un importante risco para as persoas, polo que é preciso extremar as precaucións.
Neste sentido, a Consellería de Emprego e Igualdade da Xunta de Galicia, a través do Instituto Galego de Seguridade e Saúde Laboral de Galicia (ISSGA), ten a disposición do sector unha folla informativa con medidas de prevención.
-O operador da máquina debe ser maior de idade, ter formación para o uso da máquina, ter información dos riscos e das medidas preventivas que debe adoptar para o labor que vai desenvolver e coñecer o contido do libro de instrucións da máquina.
-Seleccionar a máquina idónea e elixir unha espada de anchura e lonxitude óptimas para o traballo que se vai realizar (a espada será o máis curta posible, dentro da súa idoneidade de traballo).
– Comprobar a tensión da cadea antes de iniciar o traballo e, periodicamente, a intervalos regulares.
-Non traballar coa motoserra nas proximidades doutras persoas.
– Para poñer en marcha a motoserra, arrancar co freo da cadea accionado. Aconséllase colocar a motoserra no chan e situar o pé dereito sobre a empuñadura posterior e a man esquerda na anterior, mentres que se tira do arranque coa man dereita. Se non é posible colocala no chan, a empuñadura posterior suxeitarase entre ambas as pernas.
– Independentemente de que a persoa sexa destra ou zurda, collerase a empuñadura traseira coa man dereita e a dianteira coa esquerda. Nunca se traballará coa motoserra cunha man soa.
-Procurar manterse ben asentado sobre o chan durante o corte, evitar posicións inestables ou posturas forzadas e prestarlle atención a non situar ningunha parte do corpo no sector de xiro da motoserra.
-Non cortar pólas que colguen, nin quitar raíces nin estorbos coa espada da motoserra.
Uso da motoserra para o traballo
A) Preparación para o traballo:
Antes de iniciar o traballo, hai que realizar unha revisión a fondo da motoserra e unha posta a punto que inclúa: revisión da cadea e do filtro de aire, revisión das empuñaduras, revisión e engraxado do piñón de punta, revisión dos dispositivos de seguridade e revisión e reposición dos depósitos de aceite e combustible.
É importante facer unha listaxe con todos os controis necesarios para asegurar un bo funcionamento e evitar riscos. Estes controis han de ser diarios, semanais e mensuais.
-Nunca realizar o transporte coa máquina acesa.
-Colocar a funda na cadea.
-Agarrar a máquina da asa dianteira coa espada dirixida cara a atrás, e a saída do escape no lado contrario do corpo.
-Abrir lentamente a tapa do depósito para deixar saír progresivamente o exceso de presión. Unha vez concluída a reposición, apertar ben a tapa do depósito.
– Intentar non verter combustible pola roupa.
-Asegurarse de que hai boa ventilación nos lugares onde se manexe o combustible.
– Nunca fumar durante a operación de enchedura.
-Seguir o libro de instrucións da máquina.
-Realizala unha soa persoa.
-Procurar arrancar a máquina a certa distancia de onde se produciu a recarga.
-Non permitir que outras persoas se acheguen á motoserra cando esta se pon en marcha.
-Manter as mans secas, limpas e sen aceite.
– Evitar que a cadea da motoserra non entre en contacto con ningún obxecto antes de poñer en marcha o motor.
– Arrancar co freo da cadea accionado.
– Poñer o mando para o acendido e arrancar cun tirón rápido, agarrar a asa da corda mentres esta se retrae.
Principais riscos e medidas preventivas:
a) Rebote: Empinamento ou rexeitamento brusco cara a atrás ou cara a arriba da motoserra, sen posibilidade de control. Esta situación pode darse cando o cuarto superior da punta da espada tropeza ou roza cun obxecto duro como un nó, unha rama etc.
Como medidas preventivas aconséllase:
– Empregar os equipos de protección individual axeitados.
– Usar unha motoserra que dispoña de sistema de protección antirrebote.
– Traballar coa cadea de seguridade correctamente afiada e tensada.
– Suxeitar a máquina firmemente coas dúas mans.
– Cortar coa parte da cadea en retroceso ou coa parte inferior da espada.
– Evitar traballar coa parte superior da punta da espada e, de ser necesario, evitar o traballo co cuarto superior da punta.
– Extremar as precaucións ao introducir a espada nun corte xa comezado.
– Extremar as precaucións cando exista risco de cambio na posición do tronco ou de peches de fendeduras do corte.
– Afastar os obxectos que poidan ser rozados pola punta da espada.
– Colocar o polgar arredor da asa dianteira.
– Serrar unicamente con plena aceleración do motor.
b) Retroceso: Movemento brusco da máquina cando se traballa coa parte da cadea en avance e cando esta se traba ou sofre algún freo brusco.
– Empregar os equipos de protección individual axeitados.
– Suxeitar a máquina firmemente coas dúas mans.
– Cortar coa parte da cadea en retroceso.
– Adoptar a secuencia de cortes máis adecuada a cada situación.
c) Tiróns bruscos: Cando se traballa coa parte da cadea en retroceso e esta se traba ou sofre un freo brusco, a máquina tende a escapar cara a diante e pode desequilibrar o traballador.
Para reducir este risco recoméndase:
– Utilizar os equipos de protección individual axeitados.
– Suxeitar sempre a máquina firmemente con ambas as mans.
– Empregar as grampas da motoserra.
d) Exceso de percorrido de corte: Prodúcese cando se cortan dun modo brusco pólas ou matas xeralmente finas e a serra aínda accionada segue a traxectoria coa inercia do impulso orixinal, o que pode dar lugar a cortes nas pernas.
– Empregar os equipos de protección individual axeitados.
– Adecuar a forza, a aceleración e o arco de traxectoria dos cortes a cada situación.
– Suxeitar con forza a máquina coas dúas mans.
e) Desvío da traxectoria de corte: Desvío da traxectoria da espada da motoserra ao sufrir golpes ou contactos con obxectos próximos.
– Usar os equipos de protección individual axeitados.
– Suxeitar con forza a máquina coas dúas mans.
– Vixiar a tensión a que están sometidos os elementos que se vaian serrar e aqueles outros alleos que poidan interferir.
f) Rotura da cadea:
– Non abusar da cadea de corte.
– Afiar a cadea regularmente.
– Revisar os remaches e os elos.
– Empregar sempre un calibrador para afiar os limitadores de profundidade (andarines).
g) Caídas, tropezóns e esvaróns: Perda do equilibrio mentres a motoserra está traballando, apoiándose na propia máquina. Pode caer sobre a motoserra cando remata o corte e contactar coa cadea.
Para reducir este risco, as recomendacións son:
– Empregar os equipos de protección individual axeitados.
– Empregar motoserras dotadas de fiador de cadea que a bloquea ao desacelerar.
– Asentar firmemente os pés nunha posición segura.
– Manter o sistema de regulación da máquina sempre a punto, de tal xeito que cando a motoserra se atope en ralentí, a cadea estea sempre parada.
– Nos desprazamentos, apagar a motoserra e levala coa espada cara a atrás e coa funda da cadea posta ou, polo menos, activar o freo da cadea cando se realizan pequenos desprazamentos.
– Manter a zona de traballo o máis libre posible de obstáculos.
– Manter en bo estado os sistemas amortecedores da motoserra.
– Empregar sempre as luvas.
– Limitar o tempo de uso e realizar descansos.
i) Cortes e golpes:
– Empregar os equipos de protección individual axeitados.
– Suxeitar a máquina firmemente coas dúas mans.
– En desprazamento, apagar o motor.
– Realizar os labores de mantemento da máquina parada.
– Non traballar máis dunha persoa na mesma árbore.
– Evitar rebotes, retrocesos e desvíos de traxectoria.
– Agarrar correctamente a máquina.
– Limitar o tempo de manexo ou realizar pausas.
– Manter unha boa hixiene postural.
– Empregar elementos auxiliares de axuda, no caso de que sexa necesario.
– Non manipular cargas superiores a 25 kg. Se fose imprescindible facelo, pedirlle axuda a un compañeiro.
– Non manexar a motoserra por encima dos ombreiros.
– Recargar sempre co motor apagado.
– Non fumar durante a recarga e manter a máquina a distancia prudencial de calquera lume.
– Evitar os derramos de combustible.
– Arrancar o motor lonxe do lugar de recarga (3 metros).
– En caso de derramo, limpar a máquina e, se é necesario, mudar a roupa.
– Dispoñer dun extintor de incendios.
– Usar os EPI necesarios.
– Manter a distancia de seguridade na presenza doutros operarios.
– Non manexar a motoserra por encima dos ombreiros.
– Usar protectores auditivos.
– Manter en bo estado o escape e o silenciador.
– Utilizar lentes e roupa de traballo adecuada; ademais, pode ser necesario o uso de máscara en caso de alerxia ao pole.
– Evitar picaduras coa utilización de luvas e botas.
– Trasladar urxentemente a un centro hospitalario, no caso de determinadas picaduras.
– Hidratarse convenientemente (beber líquidos, preferentemente auga).
– Empregar roupa axeitada.
– Empregar protección solar, se fose necesario.
Descarga aquí a guía completa do Instituto Galego de Seguridade e Saúde Laboral (ISSGA) sobre prevención de accidentes coa motoserra
Reportaxe elaborada por Campo Galego coa colaboración comercial da Consellería de Emprego e Igualdade da Xunta de Galicia
Ir a los comentarios
Boas prácticas laborais para as mulleres embarazadas e lactantes do sector agrogandeiro
Campaña de prevención de riscos en 25.000 ganderías de vacún de Galicia
“Habería que esixir máis formación para conducir un tractor”
Recomendacións preventivas de actuación ante árbores apoiadas enganchadas
Xornada Dekalb este xoves en Santa Comba sobre os últimos avances en novas tecnoloxías para o cultivo do millo
“Antes traballábamos con cartóns de reprodución, pero co programa Uniform-Agri é todo máis rápido e eficaz”
Gandeiros de Galicia, País Vasco e Aragón coñecen en Austria os mellores exemplares da raza Fleckvieh
Vai de Agro: o gran evento da co-innovación no sector agroalimentario e forestal
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
“O mundo da madeira ten moita saída profesional”
Malestar entre os gandeiros da Terra Chá polo cambio dos controladores de Acruga
Suba xeralizada do vacún maior en Silleda
Recomendacións para ensilar millo afectado pola seca
Consellos para o cultivo da pataca
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información